ai4bharat/Pralekha huggingface dataset:
நுகர்வோர் நலன், உணவு மற்றும் பொது விநியோகம் அமைச்சகம்
இந்திய நுகர்வோர் விவகாரங்கள், உணவு மற்றும் பொது விநியோக அமைச்சகம் மற்றும் பொருளாதார விவகாரங்கள் மற்றும் எரிசக்திக்கான ஜெர்மன் மத்திய அமைச்சகம் ஆகியவற்றின் தலைமையில் தரமான உள்கட்டமைப்புக்கான இந்திய-ஜெர்மன் பணிக்குழுவின் எட்டாவது வருடாந்திர கூட்டம் இன்று காணொலி முறையில் நடைபெற்றது
2013 முதல் ஆண்டுதோறும் கூடும் பணிக்குழு, இருதரப்பு வர்த்தகத்தை ஆதரிக்கும் வகையில் பல்வேறு தொழில்நுட்ப துறைகளை சேர்ந்த பங்குதாரர்களின் தேவைகளை கணக்கில் கொண்டு நாட்டில் தரமான உள்கட்டமைப்பை ஆதரிக்கவும் வலுப்படுத்தவும் ஒத்துழைக்கக்கூடிய பகுதிகளை அடையாளம் காட்டுகிறது.
நுகர்வோர் விவகாரத் துறையின் செயலாளர் திரு ரோஹித் குமார் சிங் கூறுகையில், இந்தியாவின் முக்கியமான மற்றும் நம்பகமான கூட்டாளியாக ஜெர்மனி உள்ளது என்றார். இந்தியாவை உலகளாவிய உற்பத்தி மையமாக மாற்றுவதற்கான அரசின் முயற்சியின் வெற்றிக்காக தரப்படுத்தல், தொழில்நுட்ப விதிமுறைகள் மற்றும் சந்தைக் கண்காணிப்பு ஆகியவற்றை உள்ளடக்கிய நன்கு நிறுவப்பட்ட மற்றும் வலுவான, தரமான உள்கட்டமைப்பின் முக்கியத்துவத்தை அவர் அடிக்கோடிட்டுக் காட்டினார்.
கூட்டத்தின் போது கையொப்பமிடப்பட்ட வேலைத் திட்டம் 2022, தரமான உள்கட்டமைப்புகளின் சிறந்த செயல்பாட்டில் ஒத்துழைப்புக்கு வழி வகுக்கும் என்று அவர் நம்பிக்கை தெரிவித்தார். பல்வேறு அமைச்சகங்கள், தரநிலைப்படுத்துதல் அமைப்புகள் மற்றும் தொழில்துறை போன்ற தொடர்புடைய அனைத்து பங்குதாரர்களும் தரமான உள்கட்டமைப்பின் வெவ்வேறு அம்சங்களில் ஒருவருக்கொருவர் மற்றவரது அணுகுமுறைகளில் இருந்து கற்றுக்கொள்ள வேண்டும் என்று அவர் வலியுறுத்தினார்.
ஜெர்மனி தரப்பின் இணைத் தலைவரும் பொருளாதார விவகாரங்கள் மற்றும் பருவநிலை நடவடிக்கைக்கான ஜெர்மன் மத்திய அமைச்சகத்தின் டிஜிட்டல் மற்றும் புத்தாக்கக் கொள்கையின் தலைமை இயக்குநர் டாக்டர் டெனிலா ப்ரோன்ஸ்ட்ரப், இந்தியப் பிரதிநிதிகளை காணொலிக் கூட்டத்திற்கு வரவேற்றார்.
சவால்களுக்கு இடையிலும் பணிக்குழுவின் கட்டமைப்பின் கீழ் இரு தரப்பும் தொடர்ந்து ஒத்துழைத்தை அவர் குறிப்பிடார். இது ஜெர்மனிக்கும் இந்தியாவுக்கும் இடையே உள்ள வலுவான உறவுகளின் சிறந்த அறிகுறியாகும் என்று அவர் தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1798826
உள்துறை அமைச்சகம்
பிளாஸ்டிக்கில் செய்யப்பட்ட தேசியக் கொடியைப் பயன்படுத்துவதற்கு எதிராக மத்திய உள்துறை அமைச்சகம் அறிவுறுத்தல்
சுதந்திர தினம் வருவதையொட்டி, “இந்தியாவின் கொடி விதிமுறை, 2002” “தேசிய கவுரவத்திற்கு அவமதிப்பு ஏற்படுவதைத் தடுக்கும் சட்டம், 1971” ஆகியவற்றில் உள்ள விதிமுறைகளைக் கண்டிப்புடன் பின்பற்றுமாறு அனைத்து மாநில அரசுகளின் தலைமைச் செயலாளர்கள் / அதிகாரிகள், யூனியன் பிரதேசங்களின் அதிகாரிகள், மத்திய அரசின் அனைத்து அமைச்சகங்கள் / துறைகளின் செயலாளர்களுக்கு மத்திய உள்துறை அமைச்சகம் அறிவுறுத்தல் கடிதத்தை அனுப்பியுள்ளது.
இது தொடர்பாக மக்களிடையே விழிப்புணர்வு நிகழ்ச்சிகளை நடத்த வேண்டும் என்றும் அச்சு மற்றும் மின்னணு ஊடகங்கள் மூலம் விரிவான பிரச்சாரமும் விளம்பரமும் செய்ய வேண்டும் என்றும் அதில் கூறப்பட்டுள்ளது.
இந்தியாவின் கொடி விதிமுறை 2002-ன் விதிமுறைப்படி முக்கியமான தேசிய, கலாச்சார, விளையாட்டு விழாக்களின் போது பொதுமக்கள் காகிதங்களால் செய்யப்பட்ட கொடிகளை மட்டுமே பயன்படுத்த வேண்டும் என்று கேட்டுக் கொள்ளப்பட்டுள்ளது. விழா முடிந்த பின் அந்தக் காகிதக் கொடிகளைக் கிழித்தெறியவோ, நிலத்தில் வீசவோ கூடாது என்றும் அறிவுறுத்தப்பட்டுள்ளது.
பிளாஸ்டிக்கில் செய்யப்பட்ட தேசியக் கொடியை பயன்படுத்தக் கூடாது என்பது பற்றி, அச்சு மற்றும் மின்னணு ஊடகத்தில் விரிவாக பிரச்சாரம் செய்யுமாறும் அதில் கேட்டுக் கொள்ளப்பட்டுள்ளது.
------
(Visitor Counter : 104
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
சத்தீஸ்கர் மீனவர்களுக்கு, ராய்ப்பூர் எய்ம்ஸ் மருத்துவமனையில் இருந்து தொலைதூர மருத்துவ வசதிக்கு ஏற்பாடு
பிரதமரின் மத்ஸ்ய சம்பதா திட்டத்தின் கீழ் சத்தீஸ்கர் மீனவ கூட்டுறவு உறுப்பினர்களுக்கு, ராய்ப்பூர் எய்ம்ஸ் மருத்துவமனையின் தொலைதூர மருத்துவ சேவை திட்டத்தை மத்திய மீன்வளத்துறை அமைச்சர் திரு பர்ஷோத்தம் ரூபாலா இன்று தொடங்கி வைத்தார்.
தேசிய கூட்டுறவு வளர்ச்சி கார்பரேஷன் மூலம் இந்த ஏற்பாடு செய்யப்பட்டுள்ளது. இதன் மூலம் சத்தீஸ்கர் மீனவ கூட்டுறவு சங்க உறுப்பினர்கள், தங்களின் மருத்துவ தேவைகளுக்கு, ராய்ப்பூர் எய்ம்ஸ் மருத்துவர்களிடம் ஆலோசிக்க முடியும்.
இந்த தொலைதூர மருத்துவ வசதிக்கான ஏற்பாடுகளை செய்ய ரூ.50 லட்சத்துக்கான காசோலையை ராய்ப்பூர் எய்ம்ஸ் தலைமை நிர்வாக அதிகாரி டாக்டர் நிதின் எம். நகர்கரிடம், மத்திய அமைச்சர் திரு பர்ஷோத்தம் ரூபாலா வழங்கினார்.
‘‘இந்த தொலைதூர மருத்துவ வசதி சத்தீஸ்கர் மீனவ கூட்டுறவு சங்க உறுப்பினர்களின் மருத்துவ தேவையை உறுதி செய்யும்,
தொலை தூர இடங்களில் இருந்தாலும், தொலைதூர மருத்துவ வசதி மூலமாக, மருத்துவ தேவைகளுக்கு அவர்கள் ராய்ப்பூர் எய்ம்ஸ் நிபுணர்களை அணுக முடியும்’’ என மத்திய அமைச்சர் கூறினார்.
மருத்துவமனைகள் நகரப் பகுதிகளில் கவனம் செலுத்துவதால், தொலைதூர கிராமங்களுக்கு அந்த வசதிகள் கிடைக்கவில்லை. அதனால் தொலைதூர மருத்துவ சேவைகளுக்கு நாட்டில் பிரம்மாண்ட வாய்ப்பு உள்ளது என மத்திய அமைச்சர் திரு பர்ஷோத்தம் ரூபாலா கூறினார்.
சுகாதாரம் மற்றும் குடும்ப நலத்துறை அமைச்சகம்
ஆண்கள், பெண்களிடையே மலட்டுத்தன்மை ஏற்படுவதற்கும், கொவிட்-19 தடுப்பூசிகளுக்கும் தொடர்பு இருப்பதற்கான அறிவியல் பூர்வமான ஆதாரங்கள் எதுவும் இல்லை
குழந்தை பெறும் வயதில் உள்ளவர்களிடையே கொவிட்-19 தடுப்பூசிகள் மலட்டுத்தன்மையை ஏற்படுத்தும் என்று ஒரு சில ஊடக செய்திகள் வெளியிட்டிருப்பதோடு, இந்தத் தடுப்பூசிகளை பாலூட்டும் தாய்மார்கள் போட்டுக்கொள்வது பாதுகாப்பானதா என்றும் கேள்வி எழுப்பியுள்ளது.
தற்போது பயன்பாட்டில் உள்ள எந்தத் தடுப்பூசிகளும் ஆண்கள் அல்லது பெண்களிடையே மலட்டுத்தன்மையை ஏற்படுத்தாது என்று மத்திய சுகாதார மற்றும் குடும்ப நல அமைச்சகம், அடிக்கடி கேட்கப்படும் கேள்விகள் என்ற பிரிவில் தனது  இணையதளத்தில் தெளிவுபடுத்தியுள்ளது. பக்க விளைவுகள் குறித்து ஆய்வு செய்வதற்காக அனைத்துத் தடுப்பூசிகளும், முதலில் விலங்குகளிடமும், அதைத்தொடர்ந்து மனிதர்களிடமும் சோதனை செய்யப்படுகிறது. தடுப்பூசியின் பாதுகாப்பு மற்றும் செயல்திறன் உறுதி செய்யப்பட்ட பிறகுதான் அவற்றுக்கு அனுமதி வழங்கப்படுகிறது.
மேலும், கொவிட்-19 தடுப்பூசியால் மலட்டுத்தன்மை ஏற்படும் என்ற தவறான கருத்தைத் தடுப்பதற்காக, இது போன்ற கருத்துகளுக்கு எந்த விதமான அறிவியல் ஆதாரங்களும் இல்லை என்று மத்திய அரசு தெளிவுபடுத்தியுள்ளது . தடுப்பூசி, பாதுகாப்பானது மற்றும் செயல்திறன் வாய்ந்தது என்றும் கண்டறியப்பட்டுள்ளது.
கொவிட்- 19 தடுப்புமருந்து வழங்கலுக்கான தேசிய நிபுணர்குழு, பாலூட்டும் தாய்மார்கள் அனைவருக்கும் இந்த தடுப்பூசியை பரிந்துரைத்துள்ளதோடு, இது முற்றிலும் பாதுகாப்பானது என்பதால் தடுப்பூசியை போட்டுக் கொள்வதற்கு முன்போ அல்லது அதற்குப் பிறகோ பாலூட்டுவதை நிறுத்த வேண்டாம் என்றும் தெரிவித்துள்ளது .
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1731436
நிதி அமைச்சகம்
2022-23 ம் நிதியாண்டில் மொத்த நேரடி வரி வசூல் 25.90% வளர்ச்சியைப் பதிவு செய்துள்ளது
2022-23 ம் நிதியாண்டிற்கான நேரடி வரி வசூல் புள்ளிவிவரத்தில், 17.12.2022 நிலவரப்படி நிகர வசூல் ரூ. 11,35,754 கோடி. இது முந்தைய ஆண்டின் ரூ. 9,47,959 கோடி நிகர வசூலை விட 19.81% அதிகமாகும்.
நிகர நேரடி வரி வசூல் ரூ. 11,35,754 கோடியில் , கார்ப்பரேஷன் வரி  ரூ. 6,06,679 கோடி , தனிப்பட்ட வருமான வரி, பத்திர பரிவர்த்தனை வரி உட்பட ரூ. 5,26,477 கோடி ஆகியவை அடங்கும்.
2022-23 நிதியாண்டிற்கான நேரடி வரிகளின் மொத்த வசூல்  ரூ. 13,63,649 கோடியுடன் ஒப்பிடுகையில், ரூ. 10,83,150 கோடி என்னும் முந்தைய நிதியாண்டின் வசூலை விட 25.90% வளர்ச்சியைப் பதிவுசெய்துள்ளது. .
மொத்த வசூல் ரூ. 13,63,649 கோடியில் கார்ப்பரேஷன் வரி  ரூ. 7,25,036 கோடி. தனிப்பட்ட வருமான வரி , பத்திர பரிவர்த்தனை வரி உட்பட ரூ. 6,35,920 கோடி.
பிரதமர் அலுவலகம்
செகந்தராபாத்- விசாகப்பட்டினம் நகரங்களை இணைக்கும் வந்தே பாரத் விரைவு ரயில் சேவையைக் காணொலிக் காட்சி வாயிலாக கொடியசைத்துத் தொடங்கிவைக்கும் விழாவில் பிரதமர் நிகழ்த்திய உரையின் தமிழாக்கம்
வணக்கம்!
தெலங்கானா ஆளுநர் டாக்டர் தமிழிசை சௌந்தரராஜன் அவர்களே, மத்திய ரயில்வே அமைச்சர் திரு அஸ்வினி வைஷ்ணவ் அவர்களே, மத்திய சுற்றுலாத்துறை அமைச்சர் திரு ஜி. கிஷன் ரெட்டி அவர்களே, தெலங்கானா மாநில அமைச்சர்களே, நாடாளுமன்ற உறுப்பினர்களே, இதர பிரமுகர்களே, தாய்மார்களே, அன்பர்களே!
இந்தப் பண்டிகை காலத்தில் தெலங்கானாவிற்கும், ஆந்திர பிரதேசத்திற்கும் மிகப்பெரிய பரிசு இன்று அளிக்கப்படுகிறது. தெலங்கானா மற்றும் ஆந்திர பிரதேசம் இடையே பகிரப்படும் கலாச்சாரம் மற்றும் பாரம்பரியத்தை ஒரு வகையில் இந்த வந்தே பாரத் விரைவு ரயில் இணைக்கவுள்ளது. இன்று ராணுவ தினமும் கடைப்பிடிக்கப்படுகிறது. ஒவ்வொரு இந்தியரும் ராணுவத்தைக் கண்டு பெருமை கொள்கிறார்.
நண்பர்களே,
பொங்கல், மாக் பிஹு, மகர சங்கராந்தி மற்றும் உத்தராயன் பண்டிகைகளின் கொண்டாட்டம் எங்கும் காணப்படுகிறது. இந்தப் புதிய ரயில் ஐதராபாத், வாரங்கல், விஜயவாடா, விசாகப்பட்டினம் போன்ற நகரங்களை இணைக்கும். இந்த ரயிலினால் செகந்தராபாத் மற்றும் விசாகப்பட்டினம் இடையேயான பயண தூரமும் குறையும்.
வந்தே பாரத் ரயில், மற்றொரு சிறப்பம்சத்தையும் கொண்டுள்ளது. புதிய இந்தியாவின் உறுதிப்பாடு மற்றும் திறனின் அடையாளமாகவும் இந்த ரயில் விளங்குகிறது. இந்தியா விரும்பும் சிறந்தவற்றின் சின்னமாகவும், தனது குடிமக்களுக்கு மேம்பட்ட வசதிகளை வழங்க விரும்பும் இந்தியாவின் சின்னமாகவும், அடிமைத்தன மனநிலையை உடைத்து தற்சார்பை நோக்கிய இந்தியாவின் சின்னமாகவும் இந்த வந்தே பாரத் விரைவு ரயில் செயல்படுகிறது.
சகோதர, சகோதரிகளே!
கடந்த 7-8 ஆண்டுகளில் நமது அரசு மேற்கொண்ட முன்முயற்சிகளால் அடுத்த 7-8 ஆண்டுகளில் இந்திய ரயில்வே மிகப்பெரிய மாற்றத்தை சந்திக்கவிருக்கிறது. சுற்றுலாவை ஊக்குவிப்பதற்காக விஸ்டாடோம் ரயில் பெட்டிகளும், பாரம்பரிய ரயில்களும் தற்போது இயங்கி வருகின்றன. விளைப் பொருட்களை தொலைதூர சந்தைகளுக்கு எடுத்துச் செல்ல கிசான் ரயில்கள் அறிமுகப்படுத்தப்பட்டன. சரக்கு ரயில்களுக்கான பிரத்தியேக சிறப்பு சரக்கு ரயில் வழித்தட பணிகள் துரிதமாக நடைபெற்று வருகின்றன.
நண்பர்களே,
இன்று அறிமுகப்படுத்தப்பட்டுள்ள வந்தே பாரத் விரைவு ரயில், ஒரு முனையில் ஆந்திர பிரதேசத்தையும் மறுமுனையில் தெலங்கானாவையும் இணைக்கிறது. ஆந்திராவில் ரயில் இணைப்பை வலுப்படுத்துவதற்கு மத்திய அரசு தொடர்ந்து முயற்சிகளை எடுத்து வருகிறது. கடந்த 2014-ஆம் ஆண்டிற்கு முன்பு இருந்ததை விட பன்மடங்கு வேகமாக இந்த மாநிலத்தில் புதிய ரயில் பாதைகள் அமைக்கப்பட்டு வருகின்றன. இத்தகைய வேகமும் முன்னேற்றமும் மேலும் தொடரும். இந்த நம்பிக்கையோடு பயணிகள் அனைவருக்கும் மீண்டும் ஒருமுறை எனது நல்வாழ்த்துகளைத் தெரிவித்துக் கொள்கிறேன். மிக்க நன்றி!
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
ரெயில்வே அமைச்சகம்
தென்மேற்கு ரயில்வேக்கு 2017-18ம் ஆண்டுக்கான பாதுகாப்பான பயணத்திற்கான கேடயம்
ரயில் போக்குவரத்தில் அனைத்து மண்டலங்களிலும் பாதுகாப்பு நடவடிக்கைகளைச் சரியாகக் கடைப்பிடித்ததில் 2017-18ம் ஆண்டில் தென்மேற்கு ரயில்வே சாதனை புரிந்தது. இதை அங்கீகரிக்கும் வகையில், தென்மேற்கு ரயில்வேக்கு ரயில்வே மற்றும் நிலக்கரித் துறை அமைச்சர் பியுஷ் கோயல் 2017-18ம் ஆண்டுக்கான பாதுகாப்புக் கேடயத்தை வழங்கினார். தில்லியில் நடைபெற்ற நிகழ்ச்சியில் இந்தக் கேடயம் அளிக்கப்பட்டது.
தென்மேற்கு ரயில்வே மண்டலத்தில் விபத்து எண்ணிக்கை ஆண்டுக்கு ஆண்டு குறைந்து வந்துள்ளது. 2014-15ம் ஆண்டில் தென்மேற்கு ரயில்வேயில் 11 விபத்துகள் நடந்தன. அது 2015-16ம் ஆண்டில் அந்த எண்ணிக்கை 8 ஆகக் குறைந்தது. 2016-17ம் ஆண்டில் 3 விபத்துகள் ஏற்பட்டன. 2017-18ம் ஆண்டில் ஒரே ஒரு விபத்துதான் நேர்ந்துள்ளது.
நிகழ்ச்சியில் பேசிய தென்மேற்கு ரயில்வே மண்டல பொது மேலாளர் திரு. ஏ.கே. குப்தா, “பாதுகாப்புதான் நமக்கு முதன்மையானது. கூட்டான விருப்பம், நீடித்த மற்றும் கடும் முயற்சிகள் ஆகியவை காரணமாக தென்மேற்கு ரயில்வேயில் பாதுகாப்பு நடவடிக்கையில் மிகுந்த முன்னேற்றம் ஏற்பட்டது. விபத்தேயில்லாத நிலைமையைக் குறிக்கோளாகக் கொண்டு செயல் திட்டம் தயாரிக்கப்பட்டது. அதன்படி கடுமையாக அமல்படுத்தப்பட்டு, ஆய்வு செய்யப்பட்டு வருகிறது” என்று கூறினார்.
ஜல்சக்தி அமைச்சகம்
பெங்களுருவில் நாளை  நடைபெறவுள்ள 6 தென்மாநிலங்கள் மற்றும் 2 யூனியன் பிரதேச அமைச்சர்களின் பிராந்திய மாநாட்டுக்கு மத்திய ஜல்சக்தித் துறை அமைச்சர் தலைமை வகிக்கிறார்
பெங்களுருவில் நாளை  நடைபெறவுள்ள தமிழகம் உள்பட 6 தென்மாநிலங்கள் மற்றும் 2 யூனியன் பிரதேச அமைச்சர்களின் பிராந்திய மாநாட்டுக்கு மத்திய ஜல்சக்தித் துறை அமைச்சர் திரு கஜேந்திர சிங் ஷெகாவத் தலைமை வகிக்கிறார். இந்த மாநாட்டில் ஜல்ஜீவன் மிஷன், தூய்மை இந்தியா கிராமப்புற இயக்கம் ஆகியவற்றின் முன்னேற்றம் குறித்து அவர் ஆய்வு செய்கிறார். இந்த மாநாட்டில் மாநில அமைச்சர்களுடன் மூத்த அதிகாரிகளும் கலந்து கொள்கிறார்கள். இந்த மாநாட்டை https://youtu.be/xDySoG1lnic என்ற இணைப்பின் மூலம் காணலாம்.
ஜல்சக்தி அமைச்சகத்தின்கீழ் ஜல்ஜீவன் இயக்கம் செயல்படுத்தப்பட்டு வருகிறது. 2024 ஆம் ஆண்டுக்குள் கிராமப்புறங்களில் உள்ள ஒவ்வொரு வீட்டிற்கும் குழாய் மூலம் குடிநீர் இணைப்பு வழங்குவதே இதன் நோக்கமாகும். தெலங்கானா மாநிலமும், புதுச்சேரி யூனியன் பிரதேசமும், 2021 ஆம் ஆண்டிலேயே 100 சதவீத குடிநீர் இணைப்பு பெற்றுள்ளது. 2024 ஆம் ஆண்டுக்குள் தமிழ்நாடு, கேரளா, ஆந்திரா, கர்நாடகா ஆகிய மாநிலங்களில் இந்த இலக்கு எட்டப்படும் என எதிர்பார்க்கப்படுகிறது.
ஜல்சக்தி அமைச்சகத்தில் செயல்படுத்தப்படும் மற்றுமொரு முக்கிய திட்டம் தூய்மை இந்தியா கிராமப்புறத் திட்டமாகும். 2019 அக்டோபர் 2 ஆம் தேதி முதல் அனைத்து கிராம பஞ்சாயத்துகளும் திறந்தவெளி கழிப்பிடம் இல்லாதவையாக அறிவிக்கப்பட்டுள்ளன.
நடப்பு நிதியாண்டில் ஜல்ஜீவன் மிஷன் இயக்கத்தின்கீழ் ரூ.20,487.58 கோடியை மத்திய அரசு 6 தென்மாநிலங்கள் மற்றும் புதுச்சேரிக்கு ஒதுக்கியுள்ளது. இதில் தமிழ்நாட்டுக்கு ரூ. 3,691.21 கோடியும், புதுச்சேரிக்கு ரூ. 30.22 கோடியும் ஒதுக்கப்பட்டுள்ளது. தூய்மை இந்தியா கிராமப்புற திட்டத்தின்கீழ் தமிழகத்திற்கு ரூ. 26.29 கோடியும், புதுச்சேரிக்கு ரூ.6.89 கோடியும் ஒதுக்கப்பட்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1802887
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 139 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 139 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 20 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1778680
புவி அறிவியல் அமைச்சகம்
அடுத்த 24 மணி நேரத்தில் அனல் காற்று வீச வாய்ப்பில்லை
அடுத்த 24 மணி நேரத்தில் அனல் காற்று வீச வாய்ப்பில்லை, என தேசிய வானிலை முன்னறிவிப்பு மையம் தெரிவித்துள்ளது.
தேசிய வானிலை முன்னறிவிப்பு மையம் வெளியிட்ட தகவலில் கூறியிருப்பதாவது:
நாட்டின் எந்த பகுதியிலும் நேற்று அனல் காற்று வீசவில்லை. நேற்று அதிகபட்ச வெப்பநிலையாக 40.0 டிகிரி செல்சியஸ்க்கு மேல் விதர்பா, தெலங்கானா, மேற்கு மத்தியப் பிரதேசத்தின் சில இடங்கள், ராஜஸ்தான், குஜராத், கிழக்கு மத்தியப் பிரதேசம் மற்றும் மத்திய மகாராஷ்டிராவில் பதிவானது.
அந்தமான் நிக்கோபார் தீவுகள், சவுராஷ்டிரா, கட்ச், கொங்கன் மற்றும் கோவா, தமிழகம், புதுச்சேரி மற்றும் காரைக்காலில் அதிகபட்ச வெப்பநிலை நேற்று இயல்பை விட 1.6 டிகிரி செல்சியஸ் முதல் 3.0 டிகிரி செல்சியஸ் வரை அதிகமாக இருந்தது.
நேற்று அதிகபட்ச வெப்பநிலையாக விதர்பா பகுதியின் சந்திரபூரில் 42.8 டிகிரி செல்சியஸ் வெப்பநிலை பதிவாகியது.
அடுத்த 24 மணி நேரத்தில், எங்கும் அனல் காற்று வீசுவதற்கு வாய்ப்பில்லை.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1718482
சிறப்பு சேவைகள் மற்றும் கட்டுரைகள்
பிஐஎஸ்அதிகாரிகள் சோதனையில் போலி ஐஎஸ்ஐ தயாரிப்புகள் பறிமுதல்
இந்திய தர நிர்ணய அமைவன தெற்கு மண்டல அலுவலக அதிகாரிகளுக்கு கிடைத்த ரகசிய தகவலின் அடிப்படையில் பூந்தமல்லி பி.பி இண்டஸ்ட்ரீஸ் நிறுவனத்தில் சோதனை மேற்கொள்ளப்பட்டது. இந்த சோதனையில் ஐ எஸ் ஐ முத்திரைகளை குடிநீர் பாட்டில்களில் அனுமதியின்றி தவறாகப் பயன்படுத்தியது தெரிய வந்தது. இதன்படி 12000  குடிநீர் பாட்டில்கள் மற்றும் 4 அட்டைப் பெட்டிகளில் ஐஎஸ்ஐ முத்திரை வில்லைகள் பறிமுதல் செய்யப்பட்டன. இந்த குற்றத்திற்காக இரண்டு வருட சிறைதண்டனையோ அல்லது 2 லட்சம் ரூபாய் அபராதமோ அல்லது இரண்டும் சேர்த்தோ விதிக்கப்படும்.
ஐஎஸ்ஐ முத்திரைகள் தவறாகப் பயன்படுத்தப்படுவது தெரிய வந்தால் இந்திய தர நிர்ணய அமைவன தென் மண்டல அலுவலகம், சிஐடி வளாகம், 4வது குறுக்கு தெரு, தரமணி, சென்னை - 13 என்ற முகவரியிலோ BIS Care App என்ற செயலிலோ என்ற cnbo2@bis.gov.in மின்னஞ்சல் முகவரியிலோ தெரிவிக்கலாம். மேலும் விவரங்களுக்கு 044-2254 1984 என்ற சென்னை அலுவலக தொலைபேசி எண்ணிலோ அல்லது www.bis.gov.in என்ற இணையதளம் முகவரியிலோ அறிந்து கொள்ளலாம் என இந்திய தர நிர்ணய அமைவன சென்னை கிளை -2 தலைவர் திருமதி ஜி. பவானி தேவி வெளியிட்டுள்ள செய்தி குறிப்பில் தெரிவிக்கப்பட்டுள்ளது.
பாதுகாப்பு அமைச்சகம்
இந்திய கடற்படை அகாடமியின் தேர்ச்சியடைந்தோர் அணிவகுப்பு நவம்பர் 28 அன்று நடக்கவிருக்கிறது
இந்திய கடற்படை அகாடமியின் இலையுதிர்கால தேர்ச்சியடைந்தோர் அணிவகுப்பு நவம்பர் 28, சனிக்கிழமையன்று நடக்கவிருக்கிறது.
கொவிட் நடத்தை விதிமுறைகளை கருத்தில் கொண்டு, பயிற்சி பெற்றவர்களின் பெற்றோர்கள் மற்றும் விருந்தினர்கள் ஆகியோர் பங்கு பெறாமல் இந்த நிகழ்வு நடக்கவிருக்கிறது.
இதற்கிடையே, மாலத்தீவு கடலோர காவல் படையின் கப்பலான எம் என் டி எஃப் சி ஜி எஸ் ஹூராவீயின் புத்தாக்கத்தை இந்திய கடற்படை வெற்றிகரமாக செய்துள்ளது. விசாகப்பட்டினத்தில் உள்ள கடற்படை தளத்தில் இந்த பணி செய்து முடிக்கப்பட்டுள்ளது.
71-து இந்திய அரசியலமைப்பு தினமான இன்று, கொச்சியில் உள்ள கடற்படை தென்மண்டல தலைமையகத்தில் விழா ஒன்றுக்கு ஏற்பாடு செய்யப்பட்டது.
அரசியல் சாசனத்தின் முன்னுரை மற்றும் அடிப்படை உரிமைகளை கடற்படை அலுவலர்கள் வாசித்தனர். பள்ளி மாணவர்களுக்கான சிறப்பு நிகழ்ச்சி ஒன்றும் இணையம் மூலம் நடத்தப்பட்டது.
மேலும் விவரங்களுக்கு இந்த ஆங்கில செய்தி குறிப்புகளை காணவும்
https://pib.gov.in/PressReleasePage.aspx?PRID=1676114
-----
(Visitor Counter : 91
உள்துறை அமைச்சகம்
பத்ம விருதுகள் – 2024-க்கான பரிந்துரைகள் 2023 செப்டம்பர் 15 வரை வரவேற்கப்படுகின்றன
குடியரசு தினத்தை முன்னிட்டு அறிவிக்கப்படும் 2024 ஆம் ஆண்டுக்கான பத்ம விருதுகளுக்கு ஆன்லைன் பரிந்துரைகள் / விண்ணப்பங்கள் பெறுவது மே 1, 2023 அன்று தொடங்கப்பட்டது. பத்ம விருதுகளுக்கு விண்ணப்பிப்பதற்கான கடைசி தேதி 2023 செப்டம்பர் 15 ஆகும். பத்ம விருதுகளுக்கான பரிந்துரைகள் / விண்ணப்பங்கள் ராஷ்டிரிய புரஸ்கார் போர்ட்டலில்  ஆன்லைன் மூலம் பெறப்படும்.
பத்ம விபூஷன், பத்ம பூஷன், பத்மஸ்ரீ ஆகிய பத்ம விருதுகள் நாட்டின் மிக உயர்ந்த குடிமக்கள் விருதுகளில் ஒன்றாகும். 1954 ஆம் ஆண்டில் நிறுவப்பட்ட இந்த விருதுகள் ஒவ்வொரு ஆண்டும் குடியரசு தினத்தை முன்னிட்டு அறிவிக்கப்படுகின்றன. கலை, இலக்கியம் மற்றும் கல்வி, விளையாட்டு, மருத்துவம், சமூகப்பணி, அறிவியல் மற்றும் பொறியியல், பொது விவகாரங்கள், சமூக சேவை, வர்த்தகம், தொழில்துறை போன்ற அனைத்துத் துறைகள் / துறைகளில் தனித்துவமான மற்றும் சிறப்பான/ குறிப்பிடும் படியான சாதனைகள் / சேவைகளுக்காக இந்த விருது வழங்கப்படுகிறது. இனம், தொழில், பதவி அல்லது பாலின வேறுபாடின்றி அனைத்து நபர்களும் இந்த விருதுகளுக்கு தகுதியுடையவர்கள் ஆவர். மருத்துவர்கள் மற்றும் அறிவியலாளர்களைத் தவிர பொதுத்துறை நிறுவனங்களில் பணிபுரிபவர்கள் உள்ளிட்ட அரசு ஊழியர்கள் பத்ம விருது பெற இயலாது.
பத்ம விருதுகளை மக்கள் பத்ம விருதுகளாக மாற்ற மத்திய அரசு உறுதி பூண்டுள்ளது. எனவே, குடிமக்களும் சுய பரிந்துரை செய்யலாம்.
பரிந்துரைகள் / விண்ணப்பங்களில் விவரிப்பு அதிகபட்சம் 800 வார்த்தைகளில் , அந்தந்த துறையில் பரிந்துரைக்கப்பட்ட நபரின் தனித்துவமான மற்றும் விதிவிலக்கான சாதனைகள் / சேவையை தெளிவாகக் குறிப்பிட வேண்டும்.
இது தொடர்பான விவரங்கள் உள்துறை அமைச்சகத்தின்  இணையதளத்திலும், பத்ம விருதுகள் போர்ட்டலிலும்  'விருதுகள் மற்றும் பதக்கங்கள்' என்ற தலைப்பின் கீழ் கிடைக்கின்றன. இந்த விருதுகள் தொடர்பான சட்டங்கள் மற்றும் விதிகள் https://padmaawards.gov.in/AboutAwards.aspx இணைப்புடன் வலைத்தளத்தில் கிடைக்கின்றன.
மனித வள மேம்பாட்டு அமைச்சகம்
தேர்வு குறித்த ஆலோசனை கூட்டத்துக்கான பதிவு தேதி ஜனவரி 27ம் தேதி வரை நீட்டிப்பு
தேர்வு குறித்த ஆலோசனை பதிவு செய்வதற்கான கடைசி தேதி ஜனவரி 27ம் தேதி வரை நீட்டிக்கப்பட்டுள்ளது. பிரதமர் திரு நரேந்திர மோடி உருவாக்கிய தேர்வு குறித்த ஆலோசனை நிகழ்ச்சியில், நாடு முழுவதும் இருந்தும், வெளிநாடுகளில் இருந்தும் மாணவர்கள், பெற்றோர்கள், ஆசிரியர்கள் கலந்து கொள்கின்றனர். தேர்வு குறித்த அச்சத்திலிருந்து வெளிவந்து அவற்றை விழாவாக கொண்டாடுவதற்காக இந்நிகழ்ச்சி நடத்தப்படுகிறது.
இந்நிகழ்ச்சி கடந்தாண்டை போல் ஆன்லைன் மூலம் நடத்தப்படும். 9ம் வகுப்பு முதல் 12ம் வகுப்பு மாணவர்கள், ஆன்லைன் போட்டி மூலம் இந்நிகழ்ச்சிக்கு தேர்வு செய்யப்படுவர். இதற்கான பதிவுகள் https://innovateindia.mygov.in/ppc-2022/ என்ற இணையளத்தில் கடந்த டிசம்பர் 28ம் தேதி முதல் தொடங்கி வரும் ஜனவரி 27ம் தேதி வரை நடைபெறுகிறது.
சிறப்பு சேவைகள் மற்றும் கட்டுரைகள்
"பாதுகாப்பான பெண்கள் பணியிடத்தை நோக்கி" என்ற பயிலரங்கம் இன்று என்ஃபோல்டின் இணைத் தலைவர் மற்றும் ஆதரவு திருமதி சுஜா சுகுமாரன் தொடங்கப்பட்டது
"பாதுகாப்பான பெண்கள் பணியிடத்தை நோக்கி" என்ற தலைப்பில்
உள்ளக புகார்கள் குழு , என்ஐடிடி, 5-9 டிசம்பர் 2022ல்
நடத்தப்பட்டது. உள் புகார்கள் குழு  என்ற
கருப்பொருளில் ஒரு வார கால பயிலரங்கை ஏற்பாடு செய்துள்ளது. பாலியல்
துன்புறுத்தல்  சட்டம், 2013 குறித்த
விழிப்புணர்வை நிறுவன பங்குதாரர்களுக்கு உருவாக்க டிசம்பர் 05-09,2022
முதல் "பாதுகாப்பான பெண்கள் பணியிடத்தை நோக்கி". பாதுகாப்பான மற்றும் பாதுகாப்பான பணியிடத்தை உறுதி செய்வதற்காக இந்தத் திட்டம் பெண்களுக்காக நடத்தப்பட்டுள்ளது.
பாலின உணர்திறன், ஆடம்பர சட்டம், விசாகா வழிகாட்டுதல்கள், பணியிடத்தில் பாலியல் துன்புறுத்தல், யோகா மற்றும் தற்காப்பு, மன ஆரோக்கியம் மற்றும் வேலை-வாழ்க்கை சமநிலை குறித்த அமர்வுகள் இந்த களங்களில் பிரத்தியேகமாக
பணியாற்றி வரும் வள நபர்களுடன் நாடு முழுவதும் திட்டமிடப்பட்டுள்ளது.
PENN அறக்கட்டளை, சென்னை வியாழக்கிழமை  அரை நாள் தற்காப்புப் பயிலரங்கை நடத்துகிறது.
பயிலரங்கின் தொடக்க விழாவில், நிறுவனத்தின் இயக்குநர் பேராசிரியர்
டாக்டர் ஜி.அகிலா தலைமை வகித்தார் மற்றும் தலைமை விருந்தினராக திருமதி சுஜா சுகுமாரன், இணைத் தலைவர் மற்றும் ஆதரவு என்ஃபோல்ட் அறக்கட்டளை, டீன்கள், CVO, மற்றும் ICC தலைமை அதிகாரி பேராசிரியர் ஜி. உமா ஆகியோர் நிகழ்ச்சியில் கலந்துகொண்டார். என்ஐடிடியின் இயக்குநர் டாக்டர்.ஜி.அகிலா, இரு பாலினத்தவர்களும் தலைப்பில் விழிப்புணர்வை ஏற்படுத்துவதன் முக்கியத்துவம் குறித்து விவாதித்தார். திருமதி சுஜா சுகுமாரன், இணைத் தலைவர் & ஆதரவு என்ஃபோல்ட் அறக்கட்டளைகள், மாணவர்கள், பெண்கள் ஆசிரியர்கள் மற்றும் பணியாளர்களுக்குச் சென்றடைய வேண்டும் என்று குறிப்பிட்டார். இரு பாலினத்தவர்களும் எந்த பாகுபாடும் இல்லாமல் ஒன்றாக செழிக்க வேண்டும் என்பதும் முக்கியம், மேலும் கண்ணியமான மற்றும் ஆரோக்கியமான பணியிடத்தைப் பெறுவது பெண்களின் அடிப்படை உரிமையாகும்.
பங்கேற்பாளர்களை ஒருங்கிணைப்பாளர் டாக்டர் ஜோசபின் வரவேற்றார், ஐசிசியின் சுருக்கமான அறிமுகத்தை பயிலரங்கின் அழைப்பாளர் டாக்டர் கே.என்.ஷீபா வழங்கினார், டாக்டர் ரூபாலா நன்றியுரை வழங்கினார். இந்த 5 நாள் பயிலரங்கம் ஐசிசியின் தலைமை அதிகாரி டாக்டர்.ஜி.உமா தலைமையில் ஐசிசியால் உருவாக்கப்பட்டு செயல்படுத்தப்படுகிறது.
50க்கும் மேற்பட்ட பங்கேற்பாளர்கள் பயிலரங்கில் பதிவு செய்துள்ளனர்.
பிரதமர் அலுவலகம்
பஞ்சாப் முதல்வராக பதவியேற்றுக் கொண்டுள்ள திரு சரண்ஜித் சிங் சன்னிக்கு பிரதமர் வாழ்த்து
பஞ்சாப் முதல்வராக பதவியேற்றுக் கொண்டுள்ள திரு சரண்ஜித் சிங் சன்னிக்கு பிரதமர் திரு நரேந்திர மோடி வாழ்த்து தெரிவித்துள்ளார்.
அவர் வெளியிட்டுள்ள சுட்டுரைச் செய்தியில்,
“பஞ்சாப் முதல்வராக பதவியேற்றுக் கொண்டதற்காக திரு சரண்ஜித் சிங் சன்னி அவர்களுக்கு வாழ்த்துகள். பஞ்சாப் மாநில மக்களின் நல்வாழ்விற்காக பஞ்சாப் அரசுடன் தொடர்ந்து பணியாற்றுவோம்”, என்று கூறியுள்ளார்.
பிரதமர் அலுவலகம்
விவாடெக்கின் 5-ஆம் பதிப்பில் ஜூன் 16-ஆம் தேதி பிரதமர் முக்கிய உரையாற்றுகிறார்
விவாடெக்கின் 5-ஆம் பதிப்பு நிகழ்ச்சியில், 2021 ஜூன் 16, மாலை 4 மணிக்கு பிரதமர் திரு நரேந்திர மோடி முக்கிய உரை நிகழ்த்தவிருக்கிறார். விவாடெக் 2021 நிகழ்ச்சியில், சிறப்பு விருந்தினராக முக்கிய உரை நிகழ்த்துவதற்கு பிரதமருக்கு அழைப்பு விடுக்கப்பட்டுள்ளது.
பிரான்ஸ் அதிபர் திரு இமானுவேல் மேக்ரான், ஸ்பெயின் பிரதமர் திரு பெட்ரோ சான்சே, பல்வேறு ஐரோப்பிய நாடுகளைச் சேர்ந்த அமைச்சர்கள், நாடாளுமன்ற உறுப்பினர்கள் உள்ளிட்டோர் இந்த நிகழ்ச்சியில் கலந்து கொள்கிறார்கள். ஆப்பிள் நிறுவனத்தின் தலைவரும் நிர்வாக அதிகாரியுமான திரு டிம் குக், ஃபேஸ்புக் நிறுவனத்தின் தலைவரும் நிர்வாக அதிகாரியுமான திரு மார்க் ஸக்கர்பெர்க், மைக்ரோசாஃப்ட் நிறுவனத்தின் அதிபர் திரு பிராட் ஸ்மித் போன்ற பெரு நிறுவனங்களின் தலைவர்களும் நிகழ்ச்சியில் கலந்து கொள்வார்கள்.
விவாடெக் என்பது 2016-ஆம் ஆண்டு முதல் ஒவ்வொரு ஆண்டும் பாரிஸ் நகரத்தில் நடைபெறும், ஐரோப்பாவின் பிரமாண்ட டிஜிட்டல் மற்றும் புதுமை நிறுவனங்களின் நிகழ்ச்சியாகும். பப்லிசிஸ் குரூப் என்ற முன்னணி விளம்பரதார மற்றும் சந்தை குழுமமும், லேஸ் எக்கோஸ் என்ற பிரான்ஸ் ஊடக குழுமமும் இணைந்து இந்த நிகழ்விற்கு ஏற்பாடு செய்துள்ளன. தொழில்நுட்ப புதுமை மற்றும் புதிய நிறுவன சூழலியலின் பங்குதாரர்களை ஒன்றிணைக்கும் இந்த நிகழ்ச்சியில் கண்காட்சிகள், விருதுகள், குழு விவாதங்கள் மற்றும் புதுமை நிறுவனங்களுக்கான போட்டிகளும் நடைபெறவிருக்கின்றன. விவாடெக் ஐந்தாவது பதிப்பு, 2021, ஜூன் 16 முதல் 19-ஆம் தேதி வரை நடைபெறவுள்ளது.
அறிவியல் மற்றும் தொழில்நுட்பத்துறை
சமுதாய சவால்களுக்கான தீர்வுகளை மேம்படுத்துவதில் இந்தியா மற்றும் போர்ச்சுகல் இணைந்து பணிபுரிவதற்கான சாத்தியங்கள் குறித்து தொழில்நுட்ப மாநாட்டில் ஆய்வு
மத்திய தகவல் மற்றும் தொழில் நுட்பத்துறை மற்றும் இந்திய தொழில் கூட்டமைப்பு ஆகியவை இணைந்து நடத்திய இந்திய-போர்ச்சுகல் தொழில்நுட்ப மாநாட்டில், சமுதாய சவால்களுக்கான தீர்வுகளை மேம்படுத்துவதில் இந்தியா மற்றும் போர்ச்சுகல் இணைந்து பணிபுரிவதற்கான சாத்தியங்கள் குறித்து ஆய்வு செய்யப்பட்டது.
இம்மாநாட்டின் நிறைவு விழாவில் பேசிய அறிவியல் மற்றும் தொழில்நுட்பத்துறை செயலாளர் பேராசிரியர் அசுதோஷ் சர்மா, இந்தியா மற்றும் போர்ச்சுகலுக்கு இடையே பொது மற்றும் தனியார் துறைகளில் புதிய கூட்டணிகளை நாம் எதிர்பார்க்கிறோம் என்று கூறினார்.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://www.pib.gov.in/PressReleasePage.aspx?PRID=1679741